CELEX: 62013FN0051
Language: fi
Date: 2013-05-25 00:00:00
Title: Asia F-51/13: Kanne 25.5.2013 — ZZ ym. v. EIR

3.8.2013   
            
            
               FI
            
            
               Euroopan unionin virallinen lehti
            
            
               C 226/26
            
         Kanne 25.5.2013 — ZZ ym. v. EIR
   (Asia F-51/13)
   (2013/C 226/35)
   Oikeudenkäyntikieli: ranska
   
      Asianosaiset
   
   
      Kantajat: ZZ ym. (edustaja: asianajaja L. Levi)
   
      Vastaaja: Euroopan investointirahasto
   
      Oikeusriidan kohde ja kuvaus
   
   Sellaisten helmikuun 2013 palkkalaskelmista ilmenevien päätösten kumoaminen, joissa palkkojen vuosittainen mukautusprosentti rajoitettiin vuoden 2013 osalta 1,8 prosentiksi, ja tätä myöhäisempien palkkalaskelmien kumoaminen sekä niistä seuraava vaatimus toimielimen velvoittamisesta korvaamaan aiheutunut aineellinen vahinko ja henkinen kärsimys
   
      Vaatimukset
   
   
               —
            
            
               Kantajien helmikuun 2013 palkkalaskelmiin sisältyvät päätökset, päätös, jossa palkkojen vuosittainen mukautusprosentti rajoitettiin vuoden 2013 osalta 1,8 prosentiksi ja näin ollen myöhempiin palkkalaskelmiin sisältyvät samanlaiset päätökset on kumottava
            
         
               —
            
            
               vastaaja on velvoitettava korvaamaan aineellinen vahinko, joka koostuu (i) palkanjäännöksestä, joka vastaa vuodelle 2013 vahvistettua vuosittaista mukautusprosenttia, eli 1,8 prosentin suuruista palkankorotusta ajanjaksolle 1.1.2013–31.12.2013, (ii) palkanjäännöksestä, joka vastaa tammikuussa 2014 alkaen maksettavien palkkojen määrän osalta siitä aiheutuvia seurauksia, että niihin sovelletaan vuodelle 2013 vahvistettua 1,8 prosentin suuruista vuosittaista mukautusprosenttia, (iii) maksamatta oleville palkanjäännöksille maksettavista viivästyskoroista, jotka on maksettava siihen asti kunnes maksamatta olevat määrät on kokonaisuudessaan suoritettu ja joiden määrä on laskettava kyseisenä ajanjaksona sovellettavan Euroopan keskuspankin perusrahoitusoperaatioille vahvistaman korkokannan, jota on korotettu 3 prosenttiyksiköllä, perusteella, ja (iv) ostovoiman menettämisen johdosta maksettavasta vahingonkorvauksesta
            
         
               —
            
            
               vastaaja on velvoitettava maksamaan kullekin kantajalle 1 000 euroa korvauksena henkisestä kärsimyksestä
            
         
               —
            
            
               vastaaja on velvoitettava korvaamaan oikeudenkäyntikulut.